***Oppgjør i jungelen*** (originaltittel: *Shout at the Devil*) er en britisk actiondrama og eventyrfilm fra 1976 med Roger Moore og Lee Marvin i hovedrollene. Regi er ved Peter R. Hunt. Manus er basert på Wilbur Smiths roman med samme tittel fra 1968. Handlingen er lagt til Tysk-kontrolert Øst-Afrika like før utbruddet av første verdenskrig. Her befinner de to eventyrerne Oldsmith og Flynn seg. De er der for å jakte på elefanter og smugle elfenben, men da krigen bryter ut blir de involvert i kampen mot tyskerne. Handlingen er løst basert på fakta, blant annet synkingen av SMS Königsberg.

Filmen er primært en actiondrama og eventyrfilm, men inneholder også flere komiske elementer.

Handling
--------

Handlinga er lagt til Tysk-kontrollert Øst-Afrika i 1913, like før utbruddet av den første verdenskrig.

I Zanzibar slår de to eventyrerne Oldsmith og Flynn seg sammen for å jakte på elefanter og smugle elfenben. Oldsmith er en britisk gentleman, mens Flynn er en forfyllet amerikaner og svindler. De trenger stadig lenger inn i fiendeland og havner derfor i konflikt med både tyskere og opprørske innfødte. Når første verdenskrig bryter ut, går de med i kampen mot tyskerne. Deres oppdrag blir å plassere en bombe på det enorme slagskipet Blücher. Oppdraget kompliseres da den tyske øverstkommanderende kidnapper Flynns vakre datter og holder henne fanget ombord på skipet. Hun er i tillegg blitt gift med Flynns kompanjong, Oldsmith.

Om filmen
---------

Opptakene ble gjort på Malta og Sør-Afrika i perioden mars til juli 1975.

Anmelderne
Filmen har fått 60 % på Rotten Tomatoes. Den amerikanske filmanmelderen Roger Ebert gav den tre av fire stjerner og beskrev den på følgende måte: «"Shout at the Devil" is a big, dumb, silly movie that's impossible to dislike».

Aftenpostens anmelder gav den middelmådig omtale.

Rollebesetning
--------------

* Lee Marvin ... Colonel Flynn O'Flynn
* Roger Moore ... Sebastian Oldsmith
* Barbara Parkins ... Rosa O'Flynn/Oldsmith
* Ian Holm ... Mohammed, O'Flynn's stumme tjener
* Reinhard Kolldehoff ... Herman Fleischer, den tyske kommandøren
* Horst Janson ... Kyller
* Karl Michael Vogler ... Von Kleine
* Gernot Endemann ... Braun
* Maurice Denham ... Mr. Smythe
* Jean Kent ... Mrs. Smythe
* Heather Wright ... Cynthia Smythe
* George Coulouris ... El Keb
* Murray Melvin ... Lt. Phipps
* Bernard Horsfall ... Captain Joyce
* Renu Setna ... Mr. Raji

Referanser
----------

1. 1 2  Dagbladet Film
2. ↑  «Shout at the Devil (1976)». *Rotten Tomatoes* **(engelsk)**. Besøkt 10. mars 2019.
3. ↑  «Ebert, Roger». Arkivert fra originalen 14. september 2012. Besøkt 25. mars 2013.
4. ↑  Aftenposten morgen - Oppgjør i jungelen (18.9.1976, s.7)

Eksterne lenker
---------------

* (en) *Oppgjør i jungelen* på Internet Movie Database Rediger på Wikidata

* (sv) *Oppgjør i jungelen* i Svensk Filmdatabas Rediger på Wikidata

* (en) *Oppgjør i jungelen* på AllMovie Rediger på Wikidata

* (fr) *Oppgjør i jungelen* på Allociné Rediger på Wikidata

* (nl) *Oppgjør i jungelen* på MovieMeter Rediger på Wikidata

* (en) *Oppgjør i jungelen* på Turner Classic Movies Rediger på Wikidata

* (en) *Oppgjør i jungelen* på American Film Institute Rediger på Wikidata

* (en) *Oppgjør i jungelen* på Rotten Tomatoes Rediger på Wikidata

Portal: Film